โดยการเข้าร่วมโปรแกรม Office Insider เท่ากับท่านตกลงว่าบริการหรือ ซอฟต์แวร์ได้จัดไว้ให้ “ตามที่เป็น” โดยไม่มีการรับประกันและ Microsoft จะไม่ให้การสนับสนุนสำหรับบริการหรือซอฟต์แวร์ดังกล่าวไม่ว่าการอนุญาตให้ใช้สิทธิเบื้องต้นของท่านจะระบุไว้ว่าอย่างไร หรือท่านมีข้อตกลงการสนับสนุนที่แยกต่างหากกับ Microsoft หรือไม่ หากท่านให้ความเห็นและข้อเสนอแนะ เท่ากับว่าท่านให้ Microsoft ได้รับอนุญาตในการใช้ ทำซ้ำ อนุญาตให้ใช้สิทธิ แจกจ่าย ใช้ประโยชน์เชิงพาณิชย์ และนำความเห็นดังกล่าวไปใช้เพื่อวัตถุประสงค์ใดๆ โดยไม่มีค่าใช้จ่าย ท่านจะไม่แสดงความเห็นที่เกี่ยวข้องกับการอนุญาตให้ใช้สิทธิซึ่งกำหนดให้ Microsoft ต้องอนุญาตให้ใช้สิทธิในซอฟต์แวร์หรือเอกสารกำกับของตนแก่บุคคลภายนอกเนื่องจาก Microsoft ได้รวมความเห็นของท่านไว้ในเอกสารดังกล่าว สิทธิเหล่านี้จะมีผลต่อไปแม้ว่าการเข้าร่วมโปรแกรมของท่านจะสิ้นสุดลงแล้ว บริการและซอฟต์แวร์จะได้รับอนุญาตให้ใช้สิทธิ “ตามที่เป็น” ท่านเป็นผู้รับความเสี่ยงในการใช้งานเอง MICROSOFT ไม่ได้ให้การรับประกัน การรับรอง หรือเงื่อนไขโดยชัดแจ้งอื่นใดอีก ท่านอาจมีสิทธิหรือความคุ้มครองตามกฎหมายสำหรับผู้บริโภคเพิ่มเติมภายใต้กฎหมายในพื้นที่ของท่าน เท่าที่กฎหมายในพื้นที่ของท่านอนุญาต MICROSOFT จะไม่มีส่วนรับผิดชอบในการรับประกันโดยนัยเกี่ยวกับคุณสมบัติมาตรฐานของผลิตภัณฑ์ ความเหมาะสมเพื่อการใช้งานเฉพาะด้าน และการไม่ละเมิด สำหรับประเทศออสเตรเลีย – ท่านได้รับความคุ้มครองตามกฎหมายภายใต้กฎหมายคุ้มครองผู้บริโภคของประเทศออสเตรเลีย และไม่มีสิ่งใดภายใต้เงื่อนไขเหล่านี้ที่มีเจตนาให้กระทบต่อสิทธิดังกล่าว ท่านสามารถเรียกได้เฉพาะค่าเสียหายโดยตรงจาก MICROSOFT และผู้จัดหาสินค้าของ MICROSOFT เป็นจำนวนเงินไม่เกิน 5.00 ดอลลาร์สหรัฐ ท่านไม่สามารถเรียกร้องค่าเสียหายอื่นใดได้ รวมถึงค่าเสียหายที่เป็นผลสืบเนื่อง ผลกำไรที่ขาดหายไป ค่าเสียหายพิเศษ ค่าเสียหายโดยอ้อม หรือค่าเสียหายต่อเนื่อง